b'\n_START_ARTICLE_\nAstrid Anker-Hansen\n_START_SECTION_\nBakgrunn\n_START_PARAGRAPH_\nAstrid Anker-Hansen fungerte som familiens overhode b\xc3\xa5de i gode og i d\xc3\xa5rlige tider og er kjent som grunnleggeren av Anker-Hansen-konsernet. Hun er mor til den tidligere konsernsjefen, n\xc3\xa5 avd\xc3\xb8de Georg Anker-Hansen. Hun har ogs\xc3\xa5 s\xc3\xb8nnen Hugo som forsvant og f\xc3\xb8rst dukket opp en god stund etter at serien hadde startet.\n_START_SECTION_\nF\xc3\xb8r serien\n_START_PARAGRAPH_\nAstrid Anker-Hansen er en kvinne full av hemmeligheter. Hun kjenner hotellet ut og inn, og til tross for \xc3\xa5 v\xc3\xa6re lenket til en rullestol og \xc3\xa5 v\xc3\xa6re en kvinne p\xc3\xa5 snart 95 \xc3\xa5r, f\xc3\xa5r hun med seg alle de sm\xc3\xa5 detaljene som ofte g\xc3\xa5r den vanlige mann i gaten hus forbi. Det er nok ogs\xc3\xa5 derfor hun har lyktes s\xc3\xa5 godt i livet, som hun har gjort. _NEWLINE_Som ung var Astrid en person full av liv, og hun elsket \xc3\xa5 ta for seg. P\xc3\xa5 skolen gjorde hun det godt, og tilbragte flere \xc3\xa5r etter endt skolegang i Frankrike, der hun praktiserte b\xc3\xa5de spr\xc3\xa5ket og den franske levem\xc3\xa5ten. Det kom som et sjokk for hennes n\xc3\xa6rmeste da hun valgte \xc3\xa5 gifte seg med postmesteren Hugo Anker-Hansen sr., de bosatte seg i Drammen i 1932 og s\xc3\xb8nnen Georg, kom til verden \xc3\xa5ret etter. Astrid og Hugo sr. hadde en stor dr\xc3\xb8m om \xc3\xa5 bygge opp et hotellimperium i hovedstaden, og s\xc3\xb8nnen Hugo jr. skulle bli den selvsagte arvingen. Astrid elsket sin s\xc3\xb8nn, og lykken var fullkommen da ogs\xc3\xa5 parets andre barn, Hugo jr. kom i 1936, selv om han alltid kom i skyggen av Georg, for Astrid. _NEWLINE_Astrid elsket sin ektemann, og fortalte ham p\xc3\xa5 d\xc3\xb8dsleie at hun skulle "spare seg til hun kom p\xc3\xa5 den andre siden". Derfor var det uaktuelt for Astrid \xc3\xa5 gifte seg p\xc3\xa5 nytt. Etter Hugo sr. sin d\xc3\xb8d, tok hun med seg Hugo jr og Georg til Oslo, der de slo seg ned, og Astrid kj\xc3\xb8pte eiendommen Kongsbakken 5-13 i 1947, en forfallen kontorbygning \xe2\x80\x93 og ingen s\xc3\xa5 det Astrid s\xc3\xa5, at tomten hadde potensial. Riktignok kj\xc3\xb8pte Astrid tomten billig, og hun var uvitende om fakta som senere kom opp om at den var konfiskert av den j\xc3\xb8diske familien Mandelstam. _NEWLINE_Astrids s\xc3\xb8nner vokste til, selv om hun tok seg lite av dem i barndommen, hun hadde et konsern \xc3\xa5 lede, og Astrid tok konsekvensene av lange netter med overtidsarbeid. Til tross for at Astrid aldri skulle gifte seg igjen, var hun h\xc3\xb8yst glad i det motsatte kj\xc3\xb8nn, og fikk seg tidligere en elsker i sin egen portier Alf Nygaard, faren til da nyf\xc3\xb8dte \xc3\x85ge Nygaard. Hun s\xc3\xa5 til at b\xc3\xa5de Hugo jr. og Georg fikk \xc3\xb8konomiutdannelse, slik at deres fremtid skulle bli innad i firmaet \xe2\x80\x93 som stadig gjorde h\xc3\xb8yere og h\xc3\xb8yere profil i hovedstaden. Hugo gjorde riktignok kraftig motstand mot henne, da han heller ville vie livet sitt til kunsten, en livsvei Astrid var sterkt imot. Det var konsernet som gjaldt, og snart var familien Anker-Hansen blant de 50 rikeste familiene i Norge. Astrid kj\xc3\xb8pte ogs\xc3\xa5 ferieparadiset Fugleholmen, utenfor Dr\xc3\xb8bak, der familien tilbragte somrene. Det var etter at Georg innr\xc3\xb8mmet at det var han som hadde kj\xc3\xb8rt p\xc3\xa5 en kvinne i Drammen, slik at hun d\xc3\xb8de av skadene, at Astrid ansatte datteren til denne kvinnen, Gjertrud Holmebakk, som kj\xc3\xb8kkenhjelp p\xc3\xa5 Fugleholmen. Etter noen m\xc3\xa5neder kom Gjertrud til Astrid og anklaget Hugo for \xc3\xa5 ha voldtatt henne. Astrid fors\xc3\xb8kte \xc3\xa5 betale Gjertrud til \xc3\xa5 holde munn om aff\xc3\xa6ren, men Gjertruds far anmeldte Hugo, og det ble en aldri s\xc3\xa5 liten skandale i sositetsmilj\xc3\xb8et. Da Hugo forsvant sporl\xc3\xb8st i 1962, ga Astrid den unge Gjertrud skylden for det som hadde skjedd. Sorgen etter \xc3\xa5 ha mistet Hugo slapp aldri taket i Astrid, og selv om b\xc3\xa5de Georg og den \xc3\xb8vrige familien og venner inns\xc3\xa5 at han var d\xc3\xb8d, nektet Astrid \xc3\xa5 akseptere det, og fortsatte \xc3\xa5 feire bursdagen hans \xc3\xa5rlig. For henne var han i livet, hun ga ikke opp h\xc3\xa5pet. _NEWLINE_Ingeborg Thorax hadde kommet inn i familien Anker-Hansen i 1959, og Astrid s\xc3\xa5 med glede familien \xc3\xb8ke med Juni, Julie og Jens-August p\xc3\xa5 1960 og -70 tallet. I 1978 valgte hun \xc3\xa5 gi roret over til Georg, men holdt fremdeles \xc3\xb8ye med yngstes\xc3\xb8nnens arbeid, hun klarte aldri helt \xc3\xa5 gi fra seg ansvaret. Det var gjennom Georg hun ble kjent med hans nye forretningskompanjong Egil Espevoll, og Astrid var fortapt. De innledet et heftig forhold, til tross for at han var gift med sin kone Margit, og hadde s\xc3\xb8nnen Rolv. Egil d\xc3\xb8de senere, da han mente han var blitt lurt av Georg gjennom noen forretninger, og styrtet et fly fra C\xc3\xa6sar Airlines inn i hotellet, slik at hotellet brant til grunn i 1988. Astrid ble lenket til rullestolen som f\xc3\xb8lge av brannen, hun var lam fra livet og ned, men flyttet liks\xc3\xa5godt inn i toppetasjen av det nye hotellet som stod ferdig i 1989 sammen med Georg, Ingeborg, Julie og Jens August. Slagordet "Et hjem for oss, et hjem for deg" ble skapt. _NEWLINE_Astrid Anker-Hansen vil alltid familien og konsernets beste og har stadig bes\xc3\xb8k av familiemedlemmer i leiligheten sin i toppetasjen p\xc3\xa5 Hotel C\xc3\xa6sar. Etter hotellbrannen p\xc3\xa5 slutten av 80-tallet ble hun lam i bena og sitter n\xc3\xa5 i rullestol. Hennes eksakte alder er ikke kjent, men mye tyder p\xc3\xa5 at hun er passert 90 \xc3\xa5r og kanskje n\xc3\xa6rmer seg 100-\xc3\xa5rsdagen.\n_START_SECTION_\nI serien\n_START_PARAGRAPH_\nI februar 2010, i episode 2000 av Hotel C\xc3\xa6sar, fylte Astrid 100 \xc3\xa5r. Samme dag hadde Astrid en hjernebl\xc3\xb8dning, men overlevde (men hun mistet taleevnen). Imidlertid d\xc3\xb8de Astrid allerede en m\xc3\xa5neds tid senere. Den eksakte d\xc3\xb8ds\xc3\xa5rsaken er ikke kjent, men stresset rundt henne og familien den siste tiden f\xc3\xb8r hun d\xc3\xb8de, kombinert med den foreg\xc3\xa5ende hjernebl\xc3\xb8dningen og hennes h\xc3\xb8ye alder, var nok ikke positivt._NEWLINE_Astrid Anker-Hansen ble spilt av Sossen Krohg, og sammen med karakteren Juni er Astrid den karakteren som hittil har medvirket i serien lengst (begge karakterene var med fra seriens start i 1998 til april 2010, s\xc3\xa5 \xc3\xa5 si uten pauser).'